Die wêreld in foto’s – 25 Augustus 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Lance Stroll van Kanada bestuur sy renmotor tydens ŉ oefensessie by die Belgiese Formule Een Grand Prix in Spa-Francorchamps, België. (Foto: Geert Vanden Wijngaert) Deelnemers ry perd aan die kus van die Miura-strand in Miura, suid van Tokio, in Japan. (Foto: Shizuo Kambayashi, AP) Ongeveer 1 000 soldate is ontplooi om te help met hulpverleningspogings nadat die verwoestende tifoon Hato Macau in die suide van China Woensdag getref het. (Foto: Cheong Kam Ka, Xinhua) Polisiebeamptes loop buite ŉ klaskamer waar ŉ 18-jarige manstudent ŉ dosent en drie medestudente met ŉ bofbalkolf aangeval het. Die voorval het plaasgevind by die Australiese Nasionale Universiteit in Canberra. (Foto: Justin Qian, Xinhua) Bulgaarse matrose berei voor vir die verwelkomingseremonie vir pres. Emmanuel Macron van Frankryk by die Euxinograd-paleis in Varna, Bulgarye. (Foto: Vadim Ghirda, AP)